钦定古今图书集成/明伦汇编/闺媛典/第085卷 > 何昌引侧室刘氏
## 钦定古今图书集成/明伦汇编/闺媛典/第085卷 > 何昌引侧室刘氏

按《德安府志》：“刘氏，安陆人。指挥何昌引侧室白旺据
郡城，昌引携家匿于白兆山庄，敝衣履，从间道走鄂，
诣抚军何腾蛟、巡道章旷，效秦庭之哭。旺因执其妻
妾以招之。氏曰：‘吾夫受朝廷世爵，且元老后招亦不
来矣’。贼曰：‘白将军慕夫人，彼不来，自入佳境，无虑也’。
氏骂曰：‘某夫即领大兵至，若辈且虀粉，肯受辱耶’？”骂
讫，马已次濠侧。因腾跃入水死。